
                                                 Nr.23/13/2007
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul suplimentar asupra propunerii legislative pentru modificarea Legii nr. 318/2003, legea energiei electrice, transmisă cu adresa nr.P.l.X 25 din 5 februarie 2007.



În raport de obiectul şi conţinutul reglementării, propunerea legislativă face parte din categoria legilor organice, la fel cu legea asupra căreia intervine legislativ.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

    Nr.23/13/2007
RAPORT  SUPLIMENTAR
asupra propunerii legislative pentru modificarea Legii nr. 318/2003, legea energiei electrice


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu propunerea legislativă pentru modificarea Legii nr. 318/2003, legea energiei electrice, transmisă cu adresa nr.P.l.X 25 din 5 februarie 2007, înregistrată la comisie sub nr.23/13 din 6 februarie 2007.



Senatul a respins propunerea legislativă, în şedinţa din 20 decembrie 2006.



Comisia juridică, de disciplină şi imunităţi a avizat negativ propunerea legislativă, cu avizul nr. 31/74 din 12 februarie 2007.


Consiliul Legislativ, cu avizul nr. 1034 din 25 iulie 2006, a avizat favorabil propunerea legislativă, formulând observaţii şi propuneri care nu sunt preluate.


Guvernul, prin punctul său de vedere nr.2803 din 13 septembrie 2006, nu susţine adoptarea propunerii legislative.


Propunerea legislativă are ca obiect modificarea alin.(4) al art. 16 şi alin.(5) al art.18 din Legea energiei electrice nr.318/2003,  în sensul schimbării regimului juridic al dreptului de uz şi servitute al capacităţilor energetice din componenţa reţelelor electrice.


În temeiul art. 70 din Regulamentul Camerei Deputaţilor, republicat, Plenul Camerei Deputaţilor a hotărât, în şedinţa din 21 martie 2007, retrimiterea propunerii legislative la Comisia pentru industrii şi servicii, sesizată în fond, în vederea întocmirii unui nou raport ca urmare a neîntrunirii numărului de voturi necesar unei legi organice.



Membrii Comisiei pentru industrii şi servicii au reexaminat propunerea legislativă în şedinţa din 28 martie 2007 şi au hotărât, în unanimitate, menţinerea raportului iniţial, respectiv respingerea acesteia, deoarece prin Legea nr.13/2007 a energiei electrice, care a intrat în vigoare la 23 februarie 2007, a fost abrogată expres Legea nr.318/2003, iar propunerea legislativă a rămas fără obiect.



La lucrările comisiei au fost prezenţi 20 de deputaţi din totalul de 23 de membri ai comisiei.


În raport de obiectul şi conţinutul reglementării, propunerea legislativă face parte din categoria legilor organice, la fel cu legea asupra căreia intervine legislativ.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                        PREŞEDINTE,                                         SECRETAR,
                          Iulian Iancu                                            Aurelia Vasile
Consilier parlamentar,
Silvia Vlăsceanu

